**Dor de Basarabia**

*Liuba Sârbu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dor de tata şi de mama,

Dor de pâinea din cuptor,

Dor de lampa din fereastră

Şi de apa de izvor.

Dor de ţara mea iubită

Şi de satul meu cel drag,

De poteci, de ulicioare

De al casei mele prag.

Dor de raza diminetei

Ce ne alina în zori,

Când copii fiind odată

Ne-alintam de sărbători.

Dor îmi e de tot ce-odată

Drag-mi era şi-acum îmi este,

Dar când simt că anii zboară,

Zic c-a fost ca în poveste

De acea poveste dragă

Dor îmi e şi îmi va fi.

Dorul de Moldov-oi duce

Cât pe lume voi trăi.

Versuri :© Liuba Sârbu